O jurnalistă a orbit pe viaţă, după ce a fost atacată de poliţia din SUA. Mai mulţi reporteri au fost răniți.
Poliţia din SUA a încercat să disperseze protestatarii pe măsură ce conflictele au escaladat. Zeci de jurnaliști au fost atacați, deşi s-au legitimat. O jurnalistă a orbit pe viață în urma atacurilor poliției.
Poliţia din SUA a
încercat să disperseze protestatarii pe măsură ce conflictele au escaladat,
după moartea ui George Floyd. USA Today, o reţea ce cuprinde mai multe
publicaţii din SUA, relatează povestea a zeci de jurnalişti care au fost atacaţi
de forţele de ordine, în ciuda faptului că mulţi dintre aceştia s-au
legitimat. Fotograful freelancer
Linda Tirado a scris pe Tweeter sâmbătă dimineaţa că a fost lovită cu un glonţ
de cauciuc în ochiul stâng, în Minneapolis, şi a mers la spital pentru o
intervenţie de urgenţă. Într-un update ce a urmat după câteva ore, aceasta a
scris că nu-şi va mai recupera vederea cu ochiul stâng, dar va continua să
practice meseria. "Atacurile asupra
jurnaliştilor şi echipelor de filmare arată o lipsă profundă de respect faţă de
categoriile profesionale care încearcă să îşi facă meseria şi să documenteze un
eveniment crucial. Aceste exerciţii de intimidare sunt de neacceptat“, a spus Carlos Martines de la Serna,
directorul Comiterului de Protecţie a Jurnaliştilor. Duminica trecută, poliţia din Des Moines a arestat-o pe Andrea Sahouri, reporter la Des Moines Register, parte a reţelei USA Today, pentru că nu a reuşit să se dea la o parte atunci când forţele de ordine încercau să elibereze zona. Sâmbătă noaptea, Brenden Hunter, un alt reporter, de la Detroit Free Press, a ajuns la urgenţe, după ce a inhalat gaz lacrimogen.